Risto Ilmoniemi

Risto Ilmoniemi (s. 1. elokuuta 1954 Jyväskylän maalaiskunta) on teknillisen fysiikan emeritusprofessori (professori 2006–2022). 

Hän toimi Meilahden sairaalassa olevan BioMag-laboratorion johtajana 1993–2003, perustamansa Nexstim Oy:n toimitusjohtajana 2003–2005, Teknillisen korkeakoulun Lääketieteellisen tekniikan laboratorion johtajana vuoden 2007, Lääketieteelisen tekniikan ja laskennallisen tieteen laitoksen johtajana 2008–2011, Suomen akatemian akatemiaprofessorina 2012–2016 sekä Aalto-yliopiston Lääketieteellisen tekniikan ja laskennallisen tieteen laitoksen johtajana 2016–2022. Hän kuuluu maailman eturivin magnetoenkefalografian (MEG) ja transkraniaalisen magneettistimulaation (TMS) kehittäjiin ja neurofysiologian tutkijoihin. Hänen aivojen toimintaa ja neuroteknologiaa käsitteleviin julkaisuihinsa on viitattuCitations. Scholar.Google.fi. yli 50 000 kertaa. Yhdessä professori Jukka Sarvaksen kanssa hän julkaisi MIT Press -kustantamon kirjan Brain SignalsBrain Signals. Books.Google.fi., joka käsittelee aivojen sähköisen toiminnan mittaamista sekä aivosignaalien tulkintaa.

Lähteet

Luokka:Akatemiaprofessorit
Luokka:Suomalaiset professorit
Luokka:Aalto-yliopiston professorit
Luokka:Vuonna 1954 syntyneet
Luokka:Elävät henkilöt